แฟนผมได้กลิ่นอาหารทีไรก็จะอ้วกทุกที แค่แฟนผมมั่นใจว่าไม่ได้ท้องนะครับ ไม่อยากอาหารเลย เป็นมา3วันแล้วครับ รู้สึกเหนื่อยๆตลอดเวลา เวลาจะขยับตัวรุกขึ้นเดินไปเดินมาจะรู้สึกเหนื่อยหายใจไม่ออก และรู้สึกปวดอึแต่อึไม่ออก คิดว่าเป็นไข้แต่ก็ไม่มีอาการตัวร้อนนะครับ
สวัสดีค่ะ อาการได้กลิ่นอาหารแล้วอยากจะอาเจียนดังกล่าวมา อาจจะมีสาเหตุมาจาก ภาวะอาหารเป็นพิษ การมีลำไส้อักเสบหรือติดเชื้อ หรือการมีกระเพาะอาหารอักเสบหรือแผลในกระเพาะอาหารที่กำเริบเช่นจากชนิดของอาหารที่รับประทานเข้าไป หรืออาจเกิดจาก อิทธิพลของฮอร์โมนที่สร้างจากรกในหญิงตั้งครรภ์ การมีความดันในสมองสูงมักเกิดเมื่อมีเลือดออกในสมอง เป็นต้นซึ่งถ้ากังวลเรื่องการตั้งครรภ์ ก็สามารถยืนยันการตั้งครรภ์ดูก่อนได้ ถ้าให้ผลลบ แต่ยังมีอาการต่อเนื่อง ทำให้กินได้น้อย อ่อนเพลียมาก ควรไปพบแพทย์เพื่อตรวจหาสาเหตุที่แน่ชัดต่อไปในเบื้องต้นดื่มน้ำเปล่าสะอาดให้เพียงพอ พักผ่อนให้เพียงพอ รับประทานอาหารอ่อนๆและสุกสะอาด กลิ่นและรสไม่จัดเกินไปให้ตรงเวลา 3 มื้อ กินยาแก้คลื่นไส้ก่อนมื้ออาหารได้